b'\n_START_ARTICLE_\nGrand Prix du Comminges 1934\n_START_SECTION_\nPred dirko\n_START_PARAGRAPH_\nNem\xc5\xa1ki mo\xc5\xa1tvi Auto Union in Mercedes-Benz sta se udele\xc5\xbeili le dirke Veliko nagrado \xc5\xa0vice, ki je potekala na isti dan med tem, ko sta mo\xc5\xa1tvi Scuderia Ferrari in Whitney Straight Ltd. porazdelila dirka\xc4\x8de na obe dirki. Nastopil je tudi Jean-Pierre Wimille v tovarni\xc5\xa1kem mo\xc5\xa1tvu Automobiles Ettore Bugatti.\n_START_SECTION_\nDirka\n_START_PARAGRAPH_\nNa \xc5\xa1tartu dirke je povedel Whitney Straight, ki je \xc5\xa1tartal iz najbolj\xc5\xa1ega \xc5\xa1tartnega polo\xc5\xbeaja, toda \xc5\xbee po nekaj krogih sta ga prehitela Gianfranco Comotti in Philippe \xc3\x89tancelin. Straight je po zgodnjem odstopu Francoza zaradi okvare vzmetenja napredoval na drugo mesto, toda po dodatnem postanku v boksih je ponovno padel na tretje, saj ga je prehitel tudi Goffredo Zehender. Comotti, ki je dobil mesto v Ferrarijevem mo\xc5\xa1tvu po smrtni nesre\xc4\x8di Guya Molla na dirki Coppa Acerbo, je zmagal z ve\xc4\x8d kot minuto prednosti pred Zehenderjem, Straight pa je ostal tretji s skoraj tremi minutami zaostanka za zmagovalcem.'